text: Umframt framhald av Trom, verður arbeitt við tveimum filmum og trimum øðrum røðum, skrivar altjóða filmsmiðil
text: #000002
text: Maðurin handan føroysku sjónvarpsrøðina Trom, Torfinnur Jákupsson úr Gøtu, arbeiðir framvegis íðin fyri at seta Føroyar á heimskortið, tá tað snýr seg um framleiðslu av filmum og sjónvarpsrøðum.
text: #000003
text: Torfinnur Jákupsson hevur við felagi sínum, Gró Studios, fleiri ætlanir í gongd, bæði í Føroyum, Bretlandi og USA, sum møguliga kunnu føra til størri filmframleiðslur.
text: #000005
text: Tað, at Føroyar hava givið bakgrundsmyndir til tvær stórar framleiðslur í seinastuni – James Bond-filmin “No Time to Die” og Disney+ framleiðsluna “Peter Pan & Wendy” hevur, saman við betraðu skattaafturberingini, hjálpt til við at gera Føroyar áhugaverdar fyri filmsframleiðarar, skrivar .
text: #000006
text: - Fólk vísa seg alt meira áhugað í at hava Føroyar við í framleiðslunum, fái eg at vita frá fólki, sum eg tosi við til marknaðir og festivalar. Trom hevur givið okkum góða eksponering. Vit eru framvegis ein nýggjur og lítil marknaður, men hann veksur skjótt, og vit hava nógv talent í vinnuni, sigur Torfinnur Jákupsson í smrøðuni við . Miðilin, sum einamest viðgerð film og sjónvarpsframleiðslur, gjørdi samrøðu við føroyska filmsrithøvundin og -framleiðaran undan Cannes filmsfestivalinum.
text: #000007
text: Tað eru ikki einans føroyskar verkætlanir, sum Torfinnur og Gró Studios arbeiða við. Hann arbeiðir eisini við einum amerikansk/bretskum krimidrama um ein falsara í Liverpool, bygt á arbeiðið hjá einum amerikanskum rithøvunda. Hóast amerikanski marknaðurin stendur í stað í løtuni vegna rithøvundaverkfall, so arbeiðir Torfinnur Jákupsson íðin við at finna fólk og íleggjar í Bretlandi, sum kunnu vera við í hesi ætlanini.
text: #000008
text: Harafturat eru hugskot um tvær søgur við altjóða sniði, sum ganga fyri seg í Føroyum. Onnurn er rótfest í tí veruleikanum, at Føroyar geopolitiskt kunnu gerast ein avgerandi partur í at tryggja stabilitetin í Norðuratlantshavi og Arktis. Hin er eitt sokallað juridiskt drama um fíggjarligt skrædl, hópfráflyting og loysing frá danska ríkinum (helst bygt upp á skaldsøguna “Vit, Føroya fólk” hjá Bjørk Mariu Kunoy, -red.)
text: #000009
text: Ein western og Trom II
text: #000010
text: Harafturat kemur ætlan um tveir spælifilmar. Ein sokallaður neo-western, sum gongur fyri seg í Føroyum og ein spenningsfilmur, sum gongur fyri seg í Danmark.
text: #000011
text: Sambært Torfinni Jákupssyni er ymist, hvussu langt hesar verkætlanirnar eru komnar, tá tað snýr seg um at finna fram til fígging og annað, ið krevst fyri at kunna fara í gongd.
text: #000012
text: Endiliga er tað so annað umfar av røðini Trom um Hannis Martinsson og hansara upplivingar, ið byggja á skaldsøgurnar hjá Jógvani Isaksen. Hesar ætlanirnar hava verið nakað raktar av ósemju millum donsk fakfeløg innan filmsídnaðin og stoymingartænasturnar.
text: #000013
text:  gav annars Trom góð viðmæli í fjør, og hevði hevði sendirøðina Trom sum eina av sjey “Global Dramas to Watsh” í 2022.
text: #000014
text: Vónirnar hjá føroyska filmsíverksetanum er, at kunna hava tríggjar til fimm filmsframleiðslur í gongd árliga í framtíðini. Fyrimyndirnar eru Írland og Ísland, sum hava vaksið seg stór, tá tað kemur til filmsframleiðslur.
text: #000015